title: 2019 m. gegužės 10 d. Komisijos sprendimas, kuriuo iš dalies keičiamas Komisijos sprendimas 2012/C 198/06 dėl daugiasektorės ir nepriklausomos ekspertų grupės, konsultuosiančios veiksmingų sveikatos sektoriaus investicijų klausimais, įsteigimo

text:
21.5.2019

                  LT

                  Europos Sąjungos oficialusis leidinys

                  C 174/3

         KOMISIJOS SPRENDIMAS
         2019 m. gegužės 10 d.
         kuriuo iš dalies keičiamas Komisijos sprendimas 2012/C 198/06 dėl daugiasektorės ir nepriklausomos ekspertų grupės, konsultuosiančios veiksmingų sveikatos sektoriaus investicijų klausimais, įsteigimo
         (2019/C 174/04)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:

                     (1)

                     pagal Sutarties dėl Europos Sąjungos veikimo 168 straipsnio 2 dalį valstybės narės turi, palaikydamos ryšį su Komisija, savitarpiškai koordinuoti politikos kryptis ir programas tos nuostatos 1 dalyje nurodytose srityse. Komisija, palaikydama glaudų ryšį su valstybėmis narėmis, gali imtis bet kokios naudingos iniciatyvos tokiam koordinavimui remti, ypač iniciatyvų, kuriomis siekiama nustatyti gaires ir rodiklius, organizuoti keitimąsi gerąja patirtimi ir rengti reikiamus elementus periodinei stebėsenai bei vertinimui;

                     (2)

                     Komisijos sprendimu 2012/C 198/06 (1) sudaryta ekspertų grupė veiksmingų sveikatos sektoriaus investicijų klausimais (toliau – grupė), kad būtų galima Komisijai pateikti nepriklausomų daugiasektorinių patarimų veiksmingų investicijų į sveikatos sritį klausimais;

                     (3)

                     Sprendimą 2012/C 198/06 ketinta taikyti iki 2015 m. spalio 1 d. Komisijos sprendimu 2015/6719 (2) Sprendimo 2012/C 198/06 taikymas pratęstas keturiems metams iki 2019 m. spalio 1 d.;

                     (4)

                     grupė tebėra geriausia priemonė toliau plėtoti įvairių šalių sveikatos sistemų žinias ir patirtį, galinti padėti formuoti politiką nacionaliniu ir Sąjungos lygmeniu ir patarti, taip prisidėdama prie veiksmingų, prieinamų ir tvarių sveikatos sistemų;

                     (5)

                     taigi yra svarbu, kad grupė toliau teiktų patarimus veiksmingų sveikatos sektoriaus investicijų klausimais, naudotųsi turimomis Sąjungos vidaus ir išorės tiriamosiomis žiniomis, kiek tai gali būti reikalinga;

                     (6)

                     Sprendimo 2012/C 198/06 taikymo laikotarpis turėtų būti pratęstas 3 metams iki 2022 m. gruodžio 31 d., kad grupė galėtų veikti iki kito paskyrimo laikotarpio;

                     (7)

                     todėl Sprendimas 2012/C 198/06 turėtų būti atitinkamai iš dalies pakeistas,

               NUSPRENDĖ:

            Vienintelis straipsnis
            Sprendimo 2012/C 198/06 6 straipsnis pakeičiamas taip:

                  „6 straipsnis
                  Taikymas
                  Šis sprendimas taikomas iki 2022 m. gruodžio 31 d.“

            Priimta Briuselyje 2019 m. gegužės 10 d.

                  Komisijos vardu

               Jyrki KATAINEN

                  Pirmininko pavaduotojas

            (1)  2012 m. liepos 5 d. Komisijos sprendimas 2012/C 198/06 dėl daugiasektorės ir nepriklausomos ekspertų grupės, konsultuosiančios veiksmingų sveikatos sektoriaus investicijų klausimais, įsteigimo (OL C 198, 2012 7 6, p. 7).

            (2)  2015 m. rugsėjo 30 d. Komisijos sprendimas 2015/6719, kuriuo iš dalies keičiamas Sprendimas 2012/C 198/06 dėl daugiasektorės ir nepriklausomos ekspertų grupės, konsultuosiančios veiksmingų sveikatos sektoriaus investicijų klausimais, įsteigimo (C(2015) 6719 final).


title: 2019 m. gegužės 17 d. Komisijos sprendimas, kuriuo įsteigiama Komisijos bendrųjų nacionalinių pajamų ekspertų grupė (Tekstas svarbus EEE.)

text:
21.5.2019

                  LT

                  Europos Sąjungos oficialusis leidinys

                  C 174/5

         KOMISIJOS SPRENDIMAS
         2019 m. gegužės 17 d.
         kuriuo įsteigiama Komisijos bendrųjų nacionalinių pajamų ekspertų grupė
         (Tekstas svarbus EEE)
         (2019/C 174/06)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:

                     (1)

                     Sutarties dėl Europos Sąjungos veikimo 338 straipsnyje nustatyta, kad Europos Parlamentas ir Taryba priima su statistikos rengimu susijusias priemones, jei jų reikia Sąjungos veiklai vykdyti;

                     (2)

                     Europos Parlamento ir Tarybos reglamento (ES) 2019/516 (1) 4 straipsnyje nustatyta, kad Komisija turi įsteigti oficialią ekspertų grupę, kurią sudaro visų valstybių narių atstovai, kuriai pirmininkauja Komisijos atstovas ir kuri turi konsultuoti Komisiją ir teikti jai nuomones dėl bendrųjų nacionalinių pajamų (BNP) apskaičiavimo palyginamumo, patikimumo ir išsamumo, nagrinėti Reglamento (ES) 2019/516 įgyvendinimo klausimus ir kasmet teikti nuomones dėl valstybių narių pateiktų BNP duomenų tinkamumo nuosavų išteklių tikslais;

                     (3)

                     todėl reikia įsteigti BNP srities ekspertų grupę (toliau – BNP ekspertų grupė) ir apibrėžti jos užduotis, struktūrą ir veiklą;

                     (4)

                     BNP ekspertų grupė turėtų kasmet pateikti nuomonę dėl BNP duomenų, kuriuos kiekvienais metais pateikia valstybės narės, kad juos būtų galima naudoti Europos Sąjungos nuosavų išteklių sistemoje, tinkamumo;

                     (5)

                     BNP ekspertų grupę turėtų sudaryti nacionalinių sąskaitų ekspertai, atstovaujantys valstybių narių nacionalinėms statistikos institucijoms;

                     (6)

                     turėtų būti nustatytos BNP ekspertų grupės nariams taikomos informacijos atskleidimo taisyklės;

                     (7)

                     asmens duomenys turėtų būti tvarkomi pagal Europos Parlamento ir Tarybos reglamentą (ES) 2018/1725 (2),

               NUSPRENDĖ:

            1 straipsnis
            Dalykas
            Įsteigiama Komisijos bendrųjų nacionalinių pajamų ekspertų grupė (toliau – BNP ekspertų grupė).

            2 straipsnis
            Užduotys
            BNP ekspertų grupės užduotys:

                        a)

                        nedarant poveikio Europos Parlamento ir Tarybos reglamento (ES) Nr. 549/2013 (3) 2 straipsnio 3 daliai, konsultuoti Komisiją ir teikti jai nuomones dėl BNP apskaičiavimo palyginamumo, patikimumo ir išsamumo;

                        b)

                        nagrinėti Reglamento (ES) 2019/516 įgyvendinimo klausimus;

                        c)

                        kasmet nagrinėti pagal Reglamento (ES) 2019/516 2 straipsnio 2 dalį pateiktus duomenis ir pagal to reglamento 2 straipsnio 3 dalį pateiktą ataskaitą, susijusią su duomenų šaltiniais ir metodais, taikytais BNP ir jų sudedamosioms dalims apskaičiuoti. Šiuo kasmet atliekamu nagrinėjimu grindžiama BNP ekspertų grupės nuomonė dėl valstybių narių BNP duomenų tinkamumo nuosavų išteklių tikslais, būtent jų patikimumo, palyginamumo ir išsamumo. Nuomonėje nurodomi pagrindiniai dokumentai, pagal kuriuos nagrinėti duomenys;

                        d)

                        padėti Komisijai rengti teisės aktų pasiūlymus ir politikos iniciatyvas dėl bendrųjų nacionalinių pajamų rinkos kainomis derinimo;

                        e)

                        padėti Komisijai rengti deleguotuosius aktus, kurie turi būti priimti pagal Reglamentą (ES) 2019/516;

                        f)

                        ankstyvuoju etapu padėti Komisijai rengti įgyvendinimo aktus, kurie turi būti priimti pagal Reglamentą (ES) 2019/516, prieš pateikiant juos Europos statistikos sistemos komitetui pagal Europos Parlamento ir Tarybos reglamentą (ES) Nr. 182/2011 (4);

                        g)

                        lengvinti keitimąsi bendrųjų nacionalinių pajamų rinkos kainomis derinimo srities patirtimi ir gerąja praktika;

                        h)

                        konsultuoti Komisiją dėl klausimų, susijusių su BNP duomenų tikslinimo strategijomis.

            3 straipsnis
            Konsultacijos
            Komisija gali konsultuotis su BNP ekspertų grupe bet kokiais su bendrosiomis nacionalinėmis pajamomis susijusiais klausimais.

            4 straipsnis
            Nariai

               1.   Grupės narės – valstybių narių nacionalinės statistikos institucijos, nurodytos Europos Parlamento ir Tarybos reglamento (EB) Nr. 223/2009 (5) 5 straipsnio 1 dalyje.

               2.   Valstybių narių nacionalinės statistikos institucijos paskiria savo atstovus ir užtikrina, kad jie turėtų pakankamai aukšto lygio nacionalinių sąskaitų rengimo ekspertinių žinių.

            5 straipsnis
            Pirmininkas
            BNP ekspertų grupei pirmininkauja Komisijos (Eurostato) atstovas.

            6 straipsnis
            Veikla

               1.   BNP ekspertų grupė vykdo veiklą Komisijos (Eurostato) prašymu, laikydamasi Komisijos ekspertų grupėms skirtų horizontaliųjų taisyklių (6) (toliau – horizontaliosios taisyklės).

               2.   Paprastai grupės posėdžiai vyksta Komisijos patalpose.

               3.   Komisija (Eurostatas) teikia sekretoriato paslaugas. Grupės ir pogrupių posėdžiuose gali dalyvauti kitų Komisijos padalinių pareigūnai, suinteresuoti grupės veikla.

               4.   Komisijai (Eurostatui) pritarus grupė gali paprasta narių balsų dauguma nuspręsti svarstymus rengti viešai.

               5.   Diskusijų dėl kiekvieno darbotvarkės punkto ir BNP ekspertų grupės išreikštų nuomonių protokolai turi būti prasmingi ir išsamūs. Protokolo projektą rengia sekretoriatas, o už tai atsako pirmininkas.

               6.   Nuomones, rekomendacijas ar ataskaitas BNP ekspertų grupė, kai įmanoma, priima bendru sutarimu.

               7.   Balsuojant sprendimai priimami paprasta grupės narių balsų dauguma. Nariai, kurie balsavo prieš arba susilaikė, turi teisę prie nuomonių, rekomendacijų ar ataskaitų pridėti dokumentą, kuriame apibendrinamos jų pozicijos priežastys.

            7 straipsnis
            Pogrupiai
            Komisija (Eurostatas) gali steigti pogrupius, kurių paskirtis – nagrinėti konkrečius klausimus pagal Komisijos apibrėžtus įgaliojimus. Pogrupiai veikia laikydamiesi horizontaliųjų taisyklių ir yra atskaitingi BNP ekspertų grupei. Įvykdę pavestas užduotis, jie panaikinami.

            8 straipsnis
            Kviestiniai ekspertai
            Komisija (Eurostatas) gali kviesti konkrečių su darbotvarkės punktais susijusių sričių ekspertus ad hoc dalyvauti BNP ekspertų grupės ar pogrupių veikloje.

            9 straipsnis
            Stebėtojai

               1.   Organizacijoms ar viešojo sektoriaus subjektams, kurie nėra valstybių narių valdžios institucijos, tiesioginiu kvietimu pagal horizontaliąsias taisykles gali būti suteikiamas stebėtojo statusas.

               2.   Stebėtojais paskirtos organizacijos arba viešojo sektoriaus subjektai skiria savo atstovus.

               3.   Pirmininkas gali leisti stebėtojams ir jų atstovams dalyvauti BNP ekspertų grupės diskusijose ir teikti ekspertinių žinių. Tačiau jiems nesuteikiama balsavimo teisė ir jie nedalyvauja formuluojant BNP ekspertų grupės rekomendacijas ar konsultacijas.

            10 straipsnis
            Darbo tvarkos taisyklės
            Atsižvelgdama į Komisijos (Eurostato) pasiūlymą ir gavusi jos sutikimą, BNP ekspertų grupė, remdamasi standartinėmis ekspertų grupių darbo tvarkos taisyklėmis ir laikydamasi horizontaliųjų taisyklių, paprasta narių balsų dauguma priima darbo tvarkos taisykles.

            11 straipsnis
            Profesinė paslaptis ir įslaptintos informacijos tvarkymas

               1.   BNP ekspertų grupės nariai ir jų atstovai, taip pat kviestiniai ekspertai ir stebėtojai turi laikytis įpareigojimo saugoti profesinę paslaptį, kuris pagal Sutartis ir jų įgyvendinimo taisykles taikomas visiems institucijų nariams ir jų darbuotojams, taip pat Komisijos sprendimuose (ES, Euratomas) 2015/443 (7) ir (ES, Euratomas) 2015/444 (8) nustatytų Komisijos saugumo taisyklių, susijusių su Sąjungos įslaptintos informacijos apsauga. Jei šių įpareigojimų nesilaikoma, Komisija gali imtis visų tinkamų priemonių.

               2.   BNP ekspertų grupės nariai ir jų atstovai, taip pat kviestiniai ekspertai ir stebėtojai užtikrina statistikos konfidencialumą, kaip nustatyta Reglamente (EB) Nr. 223/2009, ypač jo 20 straipsnyje (Konfidencialių duomenų apsauga).

            12 straipsnis
            Skaidrumas

               1.   BNP ekspertų grupė užregistruojama Komisijos ekspertų grupių ir kitų panašių subjektų registre (toliau – Ekspertų grupių registras). Ekspertų grupių registre skelbiami valstybių narių institucijų pavadinimai ir stebėtojų pavadinimai.

               2.   Visi susiję dokumentai, įskaitant darbotvarkes, posėdžių protokolus ir dalyvių pareiškimus, po posėdžių skelbiami Ekspertų grupių registre pateikiant nuorodą į specialią interneto svetainę. Prieiga prie specialių interneto svetainių suteikiama netaikant registracijos reikalavimo ar kokių nors kitų apribojimų. Darbotvarkė skelbiama iš anksto, likus pakankamai laiko iki posėdžio, o po jo laiku paskelbiamas protokolas. Dokumentų skelbimo išimtys numatomos tik tais atvejais, jeigu paviešinus dokumentą būtų pakenkta viešajam arba privačiajam interesui, kaip apibrėžta Europos Parlamento ir Tarybos reglamento (EB) Nr. 1049/2001 (9) 4 straipsnyje.

            13 straipsnis
            Su posėdžiais susijusios išlaidos

               1.   BNP ekspertų grupės veikloje dalyvaujantiems asmenims už jų paslaugas neatlyginama.

               2.   Komisija gali atlyginti BNP ekspertų grupės ir pogrupių veikloje dalyvaujančių asmenų patirtas kelionių ir pragyvenimo išlaidas, vadovaudamasi galiojančiomis Komisijos nuostatomis ir neviršijant pagal metinę išteklių skyrimo procedūrą Komisijos padaliniams skirtų asignavimų.

            Priimta Briuselyje 2019 m. gegužės 17 d.

                  Komisijos vardu

               Marianne THYSSEN

            (1)  2019 m. kovo 19 d. Europos Parlamento ir Tarybos reglamentas (ES) 2019/516 dėl bendrųjų nacionalinių pajamų rinkos kainomis derinimo, kuriuo panaikinama Tarybos direktyva 89/130/EEB, Euratomas ir Tarybos reglamentas (EB, Euratomas) Nr. 1287/2003 (BNP reglamentas) (OL L 91, 2019 3 29, p. 19).

            (2)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

            (3)  2013 m. gegužės 21 d. Europos Parlamento ir Tarybos reglamentas (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (OL L 174, 2013 6 26, p. 1).

            (4)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

            (5)  2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos (OL L 87, 2009 3 31, p. 164).

            (6)  2016 m. gegužės 30 d. Komisijos sprendimas C(2016) 3301, kuriuo nustatomos Komisijos ekspertų grupių kūrimo ir veiklos horizontaliosios taisyklės.

            (7)  2015 m. kovo 13 d. Komisijos sprendimas (ES, Euratomas) 2015/443 dėl saugumo Komisijoje (OL L 72, 2015 3 17, p. 41).

            (8)  2015 m. kovo 13 d. Komisijos sprendimas (ES, Euratomas) 2015/444 dėl ES įslaptintos informacijos apsaugai užtikrinti skirtų saugumo taisyklių (OL L 72, 2015 3 17, p. 53).

            (9)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43). Išimtimis siekiama užtikrinti, kad nebūtų pakenkta visuomenės saugumui, kariniams reikalams, tarptautiniams santykiams, finansinei, pinigų arba ekonominei politikai, asmens privatumui ir neliečiamumui, komerciniams interesams, teismo procesui ir teisinėms konsultacijoms, patikrinimams, tyrimams, auditams ir institucijų sprendimų priėmimo procesui.


title: 2019 m. gegužės 29 d. Politinio ir saugumo komiteto sprendimas (BUSP) 2019/908, kuriuo pratęsiamas Europos Sąjungos teisinės valstybės misijos Kosove (EULEX KOSOVO) vadovo įgaliojimų terminas (EULEX KOSOVO/1/2019)

text:
4.6.2019

                  LT

                  Europos Sąjungos oficialusis leidinys

                  L 145/19

         POLITINIO IR SAUGUMO KOMITETO SPRENDIMAS (BUSP) 2019/908
         2019 m. gegužės 29 d.
         kuriuo pratęsiamas Europos Sąjungos teisinės valstybės misijos Kosove (*1) (EULEX KOSOVO) vadovo įgaliojimų terminas (EULEX KOSOVO/1/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (1), ypač į jų 12 straipsnio 2 dalį,
         kadangi:

                     (1)

                     pagal Bendrųjų veiksmų 2008/124/BUSP 12 straipsnio 2 dalį Politinis ir saugumo komitetas (PSK) yra įgaliotas pagal Sutarties 38 straipsnio trečią pastraipą priimti atitinkamus sprendimus Europos Sąjungos teisinės valstybės misijos Kosove (EULEX KOSOVO) politinės kontrolės vykdymo ir strateginio vadovavimo jai tikslais, įskaitant sprendimą paskirti misijos vadovą;

                     (2)

                     2018 m. birželio 8 d. Taryba priėmė Sprendimą (BUSP) 2018/856 (2), kuriuo iš dalies keičiami Bendrieji veiksmai 2008/124/BUSP ir EULEX KOSOVO įgaliojimai pratęsiami iki 2020 m. birželio 14 d.;

                     (3)

                     2016 m. liepos 20 d. PSK priėmė Sprendimą (BUSP) 2016/1207 (3), kuriuo misijos EULEX KOSOVO vadove laikotarpiui nuo 2016 m. rugsėjo 1 d. iki 2017 m. birželio 14 d. skiriama Alexandra PAPADOPOULOU;

                     (4)

                     2017 m. birželio 13 d. PSK priėmė Sprendimą (BUSP) 2017/1012 (4), kuriuo misijos EULEX KOSOVO vadovės Alexandra PAPADOPOULOU įgaliojimų terminas pratęsiamas laikotarpiui nuo 2017 m. birželio 15 d. iki 2018 m. birželio 14 d.;

                     (5)

                     2018 m. birželio 5 d. PSK priėmė Sprendimą (BUSP) 2018/869 (5), kuriuo misijos EULEX KOSOVO vadovės Alexandra PAPADOPOULOU įgaliojimų terminas pratęsiamas laikotarpiui nuo 2018 m. birželio 15 d. iki 2019 m. birželio 14 d.,

                     (6)

                     2019 m. gegužės 10 d. Sąjungos vyriausiasis įgaliotinis užsienio reikalams ir saugumo politikai pasiūlė pratęsti EULEX KOSOVO misijos vadovės Alexandra PAPADOPOULOU įgaliojimų terminą laikotarpiui nuo 2019 m. birželio 15 d. iki 2019 m. gruodžio 31 d.,

               PRIĖMĖ ŠĮ SPRENDIMĄ:

            1 straipsnis
            Europos Sąjungos teisinės valstybės misijos Kosove (EULEX KOSOVO) vadovės Alexandra PAPADOPOULOU įgaliojimų terminas pratęsiamas laikotarpiui nuo 2019 m. birželio 15 d. iki 2019 m. gruodžio 31 d.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 29 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (*1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

            (1)  OL L 42, 2008 2 16, p. 92.

            (2)  2018 m. birželio 8 d. Tarybos sprendimas (BUSP) 2018/856, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (OL L 146, 2018 6 11, p. 5).

            (3)  2016 m. liepos 20 d. Politinio ir saugumo komiteto sprendimas (BUSP) 2016/1207 dėl Europos Sąjungos teisinės valstybės misijos Kosove, EULEX KOSOVO, vadovo paskyrimo (EULEX KOSOVO/1/2016) (OL L 198, 2016 7 23, p. 49).

            (4)  2017 m. birželio 13 d. Politinio ir saugumo komiteto sprendimas (BUSP) 2017/1012, kuriuo pratęsiamas Europos Sąjungos teisinės valstybės misijos Kosove (EULEX KOSOVO) vadovo įgaliojimų terminas (EULEX KOSOVO/1/2017) (OL L 153, 2017 6 16, p. 27).

            (5)  2018 m. birželio 5 d. Politinio ir saugumo komiteto sprendimas (BUSP) 2018/869, kuriuo pratęsiamas Europos Sąjungos teisinės valstybės misijos Kosove (EULEX KOSOVO) vadovo įgaliojimų terminas (EULEX KOSOVO/1/2018) (OL L 149, 2018 6 14, p. 24).


title: 2019 m. gegužės 29 d. Valstybių narių vyriausybių atstovų sprendimas (ES, Euratomas) 2019/918, kuriuo skiriami Bendrojo Teismo teisėjai

text:
5.6.2019

                  LT

                  Europos Sąjungos oficialusis leidinys

                  L 146/104

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, Euratomas) 2019/918
         2019 m. gegužės 29 d.
         kuriuo skiriami Bendrojo Teismo teisėjai
         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
         atsižvelgdami į Europos Sąjungos sutartį, ypač į jos 19 straipsnį,
         atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
         atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
         kadangi:

                     (1)

                     2019 m. rugpjūčio 31 d. baigiasi 23 Bendrojo Teismo teisėjų kadencija;

                     (2)

                     be to, Protokolo Nr. 3 dėl Europos Sąjungos Teisingumo Teismo statuto su pakeitimais, padarytais Europos Parlamento ir Tarybos reglamentu (ES, Euratomas) 2015/2422 (1), 48 straipsnyje numatyta, kad nuo 2019 m. rugsėjo 1 d. Bendrąjį Teismą sudaro po du teisėjus iš kiekvienos valstybės narės. Minėto reglamento 2 straipsnio c punkte numatyta, kad penkių iš devynių papildomų teisėjų, kurie turi būti paskirti nuo 2019 m. rugsėjo 1 d., kadencija baigiasi 2025 m. rugpjūčio 31 d.;

                     (3)

                     todėl reikėtų paskirti asmenis į šias pareigas laikotarpiui nuo 2019 m. rugsėjo 1 d. iki 2025 m. rugpjūčio 31 d.;

                     (4)

                     buvo pasiūlyta pratęsti Eugène BUTTIGIEG, Anthony COLLINS, Ramona FRENDO, Colm MAC EOCHAIDH, Jan PASSER ir Vesna TOMLJENOVIĆ kadenciją;

                     (5)

                     pirmai Bendrojo Teismo teisėjo kadencijai buvo pasiūlytos, Petra ŠKVAŘILOVÁ-PELZL, Johannes LAITENBERGER, Gabriele STEINFATT, José MARTÍN Y PÉREZ DE NANCLARES, Miguel SAMPOL PUCURULL, Tamara PERIŠIN ir Rimvydo NORKAUS, kuris pakeičia Lietuvos Respublikos pasiūlytą teisėją Egidijų BIELIŪNĄ, skirtą 2013 m. iš dalies atnaujinus Bendrojo Teismo sudėtį, kandidatūros;

                     (6)

                     Šie kandidatai, kurie pakeis Alfred DITTRICH, Ignacio ULLOA RUBIO, Leopoldo CALVO-SOTELO IBÁÑEZ-MARTÍN ir Egidijų BIELIŪNĄ ir užpildys papildomas pozicijas, numatytas Reglamento (ES, Euratomas) 2015/2422 2 straipsnio c punkte, turėtų būti paskirti pirmajai Bendro Teismo teisėjo kadencijai;

                     (7)

                     be to, Reglamento (ES, Euratomas) 2015/2422 2 straipsnio c punkte numatyta, kad keturių iš devynių papildomų teisėjų, kurie turi būti paskirti nuo 2019 m. rugsėjo 1 d., kadencija baigiasi 2022 m. rugpjūčio 31 d.;

                     (8)

                     buvo pasiūlyta Iko NÕMM kandidatūra eiti Bendrojo Teismo teisėjo pareigas;

                     (9)

                     Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Eugène BUTTIGIEG, Anthony COLLINS, Ramona FRENDO, Johannes LAITENBERGER, Colm MAC EOCHAIDH, José MARTÍN Y PÉREZ DE NANCLARES, Iko NÕMM, Rimvydo NORKAUS, Jan PASSER, Tamara PERIŠIN, Miguel SAMPOL PUCURULL, Petra ŠKVAŘILOVÁ-PELZL, Gabriele STEINFATT ir Vesna TOMLJENOVIĆ tinkamumo eiti Bendrojo Teismo teisėjo pareigas,

               PRIĖMĖ ŠĮ SPRENDIMĄ:

            1 straipsnis

               1.   Laikotarpiui nuo 2019 m. rugsėjo 1 d. iki 2025 m. rugpjūčio 31 d. Bendrojo Teismo teisėjais skiriami:

                           —

                           Eugène BUTTIGIEG,

                           —

                           Anthony COLLINS,

                           —

                           Ramona FRENDO,

                           —

                           Johannes LAITENBERGER,

                           —

                           Colm MAC EOCHAIDH,

                           —

                           José MARTÍN Y PÉREZ DE NANCLARES,

                           —

                           Rimvydas NORKUS,

                           —

                           Jan PASSER,

                           —

                           Tamara PERIŠIN,

                           —

                           Miguel SAMPOL PUCURULL,

                           —

                           Petra ŠKVAŘILOVÁ-PELZL,

                           —

                           Gabriele STEINFATT,

                           —

                           Vesna TOMLJENOVIĆ.

               2.   Laikotarpiui nuo 2019 m. rugsėjo 1 d. iki 2022 m. rugpjūčio 31 d. Bendrojo Teismo teisėju skiriamas Iko NÕMM.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2019 m. gegužės 29 d.

                  Pirmininkas

               L. ODOBESCU

            (1)  2015 m. gruodžio 16 d. Europos Parlamento ir Tarybos reglamentas (ES, Euratomas) 2015/2422, kuriuo iš dalies keičiamas Protokolas Nr. 3 dėl Europos Sąjungos Teisingumo Teismo statuto (OL L 341, 2015 12 24, p. 14).


title: 2019 m. birželio 12 d. Politinio ir saugumo komiteto sprendimas (BUSP) 2019/1112 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES pajėgų vado skyrimo, kuriuo panaikinamas Sprendimas (BUSP) 2018/1219 (EUNAVFOR MED/1/2019)

text:
1.7.2019

                  LT

                  Europos Sąjungos oficialusis leidinys

                  L 176/2

         POLITINIO IR SAUGUMO KOMITETO SPRENDIMAS (BUSP) 2019/1112
         2019 m. birželio 12 d.
         dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES pajėgų vado skyrimo, kuriuo panaikinamas Sprendimas (BUSP) 2018/1219 (EUNAVFOR MED/1/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2015 m. gegužės 18 d. Tarybos sprendimą (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) (1), ypač į jo 6 straipsnį,
         kadangi:

                     (1)

                     pagal Sprendimo (BUSP) 2015/778 6 straipsnio 1 dalį Taryba įgaliojo Politinį ir saugumo komitetą (PSK) priimti sprendimus dėl EUNAVFOR MED operacijos SOPHIA ES pajėgų vado (toliau – ES pajėgų vadas) skyrimo;

                     (2)

                     2018 m. rugpjūčio 23 d. PSK priėmė Sprendimą (BUSP) 2018/1219 (2), kuriuo ES pajėgų vadu paskirtas kontradmirolas (LH) Stefano TURCHETTO;

                     (3)

                     EUNAVFOR MED operacijos SOPHIA ES operacijų vadas rekomendavo naujuoju ES pajėgų vadu nuo 2019 m. birželio 12 d. paskirti kontradmirolą (LH) Ettore SOCCI, pakeisiantį kontradmirolą (LH) Stefano TURCHETTO;

                     (4)

                     2019 m. birželio 5 d. Europos Sąjungos karinis komitetas pritarė tai rekomendacijai;

                     (5)

                     Sprendimas (BUSP) 2018/1219 turėtų būti panaikintas;

                     (6)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

               PRIĖMĖ ŠĮ SPRENDIMĄ:

            1 straipsnis
            Kontradmirolas (LH) Ettore SOCCI skiriamas Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SPOPHIA) ES pajėgų vadu nuo 2019 m. birželio 12 d.

            2 straipsnis
            Sprendimas (BUSP) 2018/1219 panaikinamas.

            3 straipsnis
            Šis sprendimas įsigalioja 2019 m. birželio 12 d.

            Priimta Briuselyje 2019 m. birželio 12 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 122, 2015 5 19, p. 31.

            (2)  2018 m. rugpjūčio 23 d. Politinio ir saugumo komiteto sprendimas (BUSP) 2018/1219 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES pajėgų vado skyrimo, kuriuo panaikinamas Sprendimas (BUSP) 2017/2432 (EUNAVFOR MED/1/2018) (OL L 226, 2018 9 7, p. 5).


title: 2019 m. birželio 19 d. Politinio ir saugumo komiteto sprendimas (BUSP) 2019/1113 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo (EUTM RCA/1/2019)

text:
1.7.2019

                  LT

                  Europos Sąjungos oficialusis leidinys

                  L 176/4

         POLITINIO IR SAUGUMO KOMITETO SPRENDIMAS (BUSP) 2019/1113
         2019 m. birželio 19 d.
         dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo (EUTM RCA/1/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1), ypač į jo 5 straipsnio 1 dalį,
         kadangi:

                     (1)

                     Sprendimu (BUSP) 2016/610 Taryba įgaliojo Politinį ir saugumo komitetą (toliau – PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM RCA politinę kontrolę ir strateginį vadovavimą jai, įskaitant sprendimus dėl vėlesnių ES misijos pajėgų vadų skyrimo;

                     (2)

                     2017 m. gruodžio 19 d. PSK priėmė Sprendimą (BUSP) 2017/2439 (2), kuriuo EUTM RCA ES misijos pajėgų vadu paskirtas brigados generolas Hermínio TEODORO MAIO;

                     (3)

                     2019 m. gegužės 15 d. Europos Sąjungos karinis komitetas rekomendavo patvirtinti brigados generolo Éric PELTIER kandidatūrą, nuo 2019 m. liepos 8 d. skiriant jį nauju EUTM RCA ES misijos pajėgų vadu vietoj brigados generolo Hermínio TEODORO MAIO;

                     (4)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

               PRIĖMĖ ŠĮ SPRENDIMĄ:

            1 straipsnis
            Brigados generolas Éric PELTIER skiriamas Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vadu nuo 2019 m. liepos 8 d.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. birželio 19 d.

                  Politinio ir saugumo komiteto vardu

                  Pirmininkė

               S. FROM-EMMERSBERGER

            (1)  OL L 104, 2016 4 20, p. 21.

            (2)  2017 m. gruodžio 19 d. Politinio ir saugumo komiteto sprendimas (BUSP) 2017/2439 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo (EUTM RCA/4/2017) (OL L 344, 2017 12 23, p. 40).


title: 2019 m. birželio 28 d. Tarybos sprendimas (BUSP) 2019/1114, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)

text:
1.7.2019

                  LT

                  Europos Sąjungos oficialusis leidinys

                  L 176/5

         TARYBOS SPRENDIMAS (BUSP) 2019/1114
         2019 m. birželio 28 d.
         kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2013 m. liepos 3 d. Taryba priėmė Sprendimą 2013/354/BUSP (1), kuriuo Europos Sąjungos policijos misijos Palestinos teritorijose (EUPOL COPPS) veikla pratęsta nuo 2013 m. liepos 1 d.;

                     (2)

                     2018 m. birželio 29 d. Taryba priėmė Sprendimą (BUSP) 2018/942 (2), kuriuo iš dalies keičiamas Sprendimas 2013/354/BUSP ir EUPOL COPPS galiojimas pratęsiamas nuo 2018 m. liepos 1 d. iki 2019 m. birželio 30 d.;

                     (3)

                     atlikus EUPOL COPPS strateginę peržiūrą, nustatyta, kad EUPOL COPPS turėtų būti pratęsta tolesniam 12 mėnesių laikotarpiui, iki 2020 m. birželio 30 d.;

                     (4)

                     todėl Sprendimas 2013/354/BUSP turėtų būti atitinkamai iš dalies pakeistas;

                     (5)

                     EUPOL COPPS bus vykdoma aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Sprendimas 2013/354/BUSP iš dalies keičiamas taip:

                        1)

                        12 straipsnio 1 dalis papildoma šia pastraipa:
                        „Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2019 m. liepos 1 d. iki 2020 m. birželio 30 d. padengti, yra 12 430 000 EUR.“;

                        2)

                        15 straipsnio trečia pastraipa pakeičiama taip:
                        „Jis nustoja galioti 2020 m. birželio 30 d.“.

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2019 m. liepos 1 d.

            Priimta Briuselyje 2019 m. birželio 28 d.

                  Tarybos vardu

                  Pirmininkas

               G. CIAMBA

            (1)  2013 m. liepos 3 d. Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 185, 2013 7 4, p. 12).

            (2)  2018 m. birželio 29 d. Tarybos sprendimas (BUSP) 2018/942, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 166, 2018 7 3, p. 17).


title: 2019 m. birželio 28 d. Tarybos sprendimas (BUSP) 2019/1115, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo

text:
1.7.2019

                  LT

                  Europos Sąjungos oficialusis leidinys

                  L 176/6

         TARYBOS SPRENDIMAS (BUSP) 2019/1115
         2019 m. birželio 28 d.
         kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2005 m. lapkričio 25 d. Taryba priėmė Bendruosius veiksmus 2005/889/BUSP (1) dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo;

                     (2)

                     2018 m. birželio 29 d. Taryba priėmė Sprendimą (BUSP) 2018/943 (2), kuriuo iš dalies keičiami Bendrieji veiksmai 2005/889/BUSP ir jų galiojimo terminas pratęsiamas iki 2019 m. birželio 30 d.;

                     (3)

                     atlikus strateginę ES PPM Rafah peržiūrą, nustatyta, kad ES PPM Rafah turėtų būti pratęsta papildomam 12 mėnesių laikotarpiui iki 2020 m. birželio 30 d.;

                     (4)

                     Todėl Bendruosius veiksmus 2005/889/BUSP reikėtų atitinkamai iš dalies pakeisti;

                     (5)

                     ES PPM Rafah bus vykdoma tokiomis aplinkybėmis, kurios gali pablogėti ir galėtų trukdyti siekti Sutarties 21 straipsnyje nustatytų Sąjungos išorės veiksmų tikslų,

               PRIĖMĖ ŠĮ SPRENDIMĄ:

            1 straipsnis
            Bendrieji veiksmai 2005/889/BUSP iš dalies keičiami taip:

                        1.

                        13 straipsnio 1 dalis papildoma šia pastraipa:
                        „Orientacinė finansavimo suma, skirta su ES PPM Rafah susijusioms išlaidoms padengti laikotarpiu nuo 2019 m. liepos 1 d. iki 2020 m. birželio 30 d., yra 2 150 000 EUR.“;

                        2.

                        16 straipsnio antra pastraipa pakeičiama taip:
                        „Jie nustoja galioti 2020 m. birželio 30 d.“

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2019 m. liepos 1 d.

            Priimta Briuselyje 2019 m. birželio 28 d.

                  Tarybos vardu

                  Pirmininkas

               G. CIAMBA

            (1)  2005 m. lapkričio 25 d. Tarybos bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (OL L 327, 2005 12 14, p. 28).

            (2)  2018 m. birželio 29 d. Tarybos sprendimas (BUSP) 2018/943, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (OL L 166, 2018 7 3, p. 19).